Volvo indvier ny fabrik i USA

Volvo indvier sin første fabrik i USA. Den styrker Volvo’s globale tilstedeværelse med fabrikker i alle tre større salgsregioner.

Med etablering af et topmoderne produktionsanlæg i Charleston,South Carolina, følger Volvo sin globale produktionsstrategi: ”Build where you sell”.

Virksomhedens første anlæg i USA supplerer de to produktionsfabrikker og en motorfabrik i Europa samt tre bilfabrikker og en motorfabrik i Kina tillige med samlefabrikker i Indien og Malaysia.

Til efteråret begynder fabrikken i Charleston at producere den nye premium S60 sportssedan, der bliver bygget på Volvo’s SPA platform. Fra 2021 skal fabrikken også producere næste generation af den store premium SUV XC90. De biler, der skal bygges på fabrikken, er beregnet både til det amerikanske marked og til eksport.

”Charleston fabrikken gør USA til vores tredje hjemmemarked,” siger Håkan Samuelsson, adm. direktør og koncernchef i Volvo Cars. ”Sedan segmentet og SPA platformen giver Volvo gode vækst- og indtjeningsmuligheder både i USA og globalt”.

Volvo investerer godt 7 milliarder danske kroner i produktionen i USA, og skaber omkring 4.000 jobs på den nye fabrik de kommende år, heraf ca. 1.500 i år.

”Indvielsen af vores første amerikanske fabrik er stort for os,” siger Anders Gustafsson, adm. direktør og koncernchef for Volvo Car USA. ”Vores aktiviteter herovre udvikler sig godt, vores biler har vundet prestigefyldte priser, og den nye fabrik i South Carolina bliver et vigtigt aktiv både for Volvo og for samfundet”.

Det nye anlæg inkluderer en kontorbygning med plads til op mod 300 medarbejdere, der skal beskæftige sig med forskning og udvikling, indkøb, kvalitet og salg. Med fuld kapacitet kan fabrikken producere op til 150.000 biler om året. Anlægget spreder sig over knap 650 hektar, og bygningerne alene dækker godt 213.000 m2. Det første spadestik til fabrikken blev taget i 2015.

På alle Volvo’s fabrikker skal der bygges plug-in hybrid-biler I 2017 var Volvo den første bilproducent, der offentliggjorde en strategi om, at fra 2019 vil alle nye modeller have el-drift.

*Tekst og billede kan hentes på http://www.vpdpresse.dk*